۱۴۴۶-۵-۲ تاریخ نشر شوی خبرونه مرکزی ریاست ‏د افغانی سرې میاشتې سرپرست عمومی رئیس، المان هېواد ته د درملنې په موخه د تلونکو ناروغو ماشومانو له والدینو سره ولیدل نن دوشنبه د جمادی الأولی د میاشتې پر ٢مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور او د نوموړی مرستیال ښاغلی حافظ عزیز الرحمن د یوې غونډې په ترڅ کې د هغو ٨٩ تنو په اور سخت سوځېدلیو او میکروبی هډوکو لرونکو ناروغو ماشومانو له والدینو سره وکتل، چې نږدې ورځو کې به یې ماشومان د درملنې په موخه د آلمان د سولې کلی د خیریه بنسټ په مرسته یاد هېواد ته واستول شی. د غونډې په پیل کې ښاغلی دلاور په خپلو خبرو کې د دې خیریه ملی ټولنې د بشرپالو خدمتونو او فعالیتونو په اړه د تفصیلی وینا ترڅنګ د المان د سولې کلی په نوم د مرستندوی بنسټ د همېشنیو همکاریو مننه وکړه او یاد هېواد ته په اور د سخت سوځېدلیو او میکروبی هډوکو ناروغۍ لرونکو ماشومانو د لېږد او درملنې پروګرام یې اغیزمن وباله او زیاته یې کړه چې د تفاهم لیک له پیل راهیسې تر دې دمه د یاد بهیر په ترڅ کې د ۴۹۲۰ تنو ناروغانو درملنه شوې او تر درملنې وروسته خپلو کورنیو سره یوځای شوی. دا راز ښاغلی دلاور د یاد بنسټ له مسئولینو وغوښتل څو د هغو ناروغانو لپاره، چې په هېواد کې دننه یې درملنه شونې وی، د تداوۍ زمینه برابره کړی. نوموړی په خپلو خبرو کې د ناروغو ماشومانو والدینو ته ډاډ ورکړ چې د دوی د اولادونو د درملنې، ساتنې او پالنې په برخه کې بشپړ سهولتونه په پام کې نیول شوی. ورپسې په افغانستان کې د المان د سولې کلی مرستندوی بنسټ مسٸولې اغلې کلاوډیا ددې بنسټ د فعالیتونو په اړه د معلوماتو شریکولو ترڅنګ خوښی څرګنده کړه چې یو ځل بیا د ٨٩ تنو په اور سخت سوځېدلیو او میکروبی هډوکو لرونکو ماشومانو د لېږد د غونډې ګډونواله یم او ډاډ یې څرګند کړ چې د یادو ناروغانو درملنه او او پالنه د مسلکی ډاکټرانو له لوری په یو سالم او ارامه چاپیریال کې ترسره کېږی. کنړ کونړ ولایت کې ۷۶۲ تنه زده کونکو ته ښوونیز خدمات د افغانی سرې میاشتې اړوند د کونړ ولایت ښوونیز مرکز د تېرو ۳ میاشتو په ترڅ کې ۷۶۲ زده کوونکو ته د اسلامی ښوونې، سیرت النبی، لیک لوست، ریاضی، انګلیسی او کمپیوټر برخو کې د زده کړو زمینه برابره کړې. یاده موده کې ۸۱ تنه زده کونکی د زده کړو له بشپړولو وروسته فارغ او پاتې ۶۸۱ تنه لا هم په زده کړو بوخت دی. غزنی غزنی ولایت کې ۳۶۹۱۶ تنه ناروغانو ته روغتیایی خدمات وړاندې شوی. د افغانی سرې میاشتې روغتیاپالانو د غزنی ولایت په بېلابېلو سیمو کې د تېرو ۳۰ ورځو په ترڅ کې ۱۲۳۲۳ تنو ته د کتنې ترڅنګ د اړتیا وړ درمل ورکړی؛ د ۱۳۱۷ تنو ټپیانو پانسمان، ۲۹۶۸ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۱۳۹۷۶ کسانو ته د روغتیا ساتنې په تړاو اړینې مشورې، ۱۶۲۶ مېرمنو ته د زیږون په برخه کې خدمات، ۳۴۹۸ خوارځواکو ماشومانو ته د خوارځواکۍ اړوند خوراکی توکی او ۱۲۰۸ تنو مېرمنو ته د کورنی تنظیم د چمتووالی په برخه کې لازمې مشورې هم ورکړې دی. ــــــــــــــــــــــــــــــــــــــــــــــــــــــــــــــــــــــــــــــــــــــ ارائه خدمات صحی برای ۳۶۹۱۶ تن در ولایت غزنی هلال احمر افغانی از طریق داکتران صحی خویش در طی یکماه گذشته برای ۱۲۳۲۳ تن در مناطق مختلف ولایت میدان وردگ معاینات و ادویه رایگان فراهم نموده، ١٣١٧ تن مجروح پانسمان، برای ۲۹۶۸ زن وکودک جهت جلوگیری از بیماری های مختلف واکسین تطبیق نموده، نیز برای ۱۳۹۷۶ تن مشوره های لازم در زمینه حفظ الصحه صورت گرفته، برای۱۶۲۶ تن از مادران خدمات نسایی ولادی ارائه شده، همچنین برای ۳۴۹۸ تن کودک مبتلا به سوء تغذی مواد غذایی مخصوص فراهم شده است. همچنان برای ۱۲۰۸ زن در زمینه تنظیم امور خانواده گی مشوره لازم ارائه شده است. مرکزی ریاست ‏د افغانی سرې میاشتې سرپرست عمومی رئیس د المان سولې کلی د مرستندوی بنسټ له مالی مسٸول او مل پلاوی سره وکتل نن دوشنبه د جمادی الأولی د میاشتې پر ٢مه ، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور په خپل کاری دفتر کې د المان د سولې کلی بنسټ د مالی برخې له مسٸول ښاغلی ین یسن او مل پلاوی سره د ګډو همکاریو د لا پیاوړتیا او بشرپالو فعالیتونو په برخه کې د مرستو د دوام او ښې همغږۍ رامنځته کولو په موخه ناسته ترسره کړه. کتنه کې د افغانی سرې میاشتې سرپرست عمومی رئیس د یاد بنسټ استازو ته د ښه راغلاست ویلو ترڅنګ د سرې میاشتې له لوری د ترسره کېدونکو بشرپاله، روغتیایی او ښوونیزو فعالیتونو په اړه معلومات وړاندې کړل او زیاته یې کړه چې افغانی سره میاشت د خپلو روغتیایی خدمتونو تر چتر لاندې د سوری زړه په رنځ د اخته ناروغانو د درملنې ترڅنګ د روانی ناروغانو د ساتنې او درملنې مرکزونه هم لری، چې اوسمهال پکې په سلهاوو روانی ناروغان تر درملنې لاندې دی، دا راز ښاغلی دلاور د یاد خیریه بنست له استازو وغوښتل، څو له افغانی سرې میاشتې سره د مالی ملاتړ او ګډو هڅو په برخه کې خپلو همکاریو ته دوام ورکړی. ورپسې ښاغلی ین یسن د افغانی سرې میاشتې د سرپرست عمومی رئیس په لیدو خوښی څرګنده کړه او د سرې میاشتې فعالیتونه یې د یو خپلواک بشرپال او ملی بنسټ په توګه وستایل، ترڅنګ یې ښاغلی یسن د المان د سولې کلی بنسټ له لوری د خپلو روانو پروژو او ترسره کړو فعالیتونو په اړه مفصل معلومات وړاندې کړل او ژمنه یې وکړه چې له افغانی سرې میاشتې سره به د اوږد مهاله همکاریو سربېره خپلو بشرپالو مرستو ته دوام ورکړی. هرات نن دوشنبه د جمادی الأولی د میاشتې پر ۲مه، د افغانی سرې میاشتې له لوری د هرات ولایت د پشت کوه ولسوالۍ په آب کل سیمه کې ۱۲۰ تنو مسلکی او غیر مسلکی کارګرو ته د کار په بدل کې د پیسو پروګرام په دوهم او وروستی پړاو کې په ټولیزه توګه یو میلیون او نهه سوه شل زره (۱،۹۲۰،۰۰۰) افغانۍ مزد ورکړل شو. د یادونې وړ ده، چې هر مسلکی کارګر ته په ورځنی ډول ۷۰۰ او هر غیر مسلکی کارګر ته ۵۰۰ افغانۍ وسپارل شوې.